รายงานการประชุมสภาองค์การบริหารส่วนตำบลกุดตุ้ม

 **สมัยสามัญ สมัยที่ 1/2562**

**เมื่อวันที่ 24 มกราคม พ.ศ.2562**

**ณ ห้องประชุมสภาองค์การบริหารส่วนตำบลกุดตุ้ม**

### ผู้มาประชุม

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1. | นายไพรวัลย์ พิลาวรรณ | ประธานสภา อบต.กุดตุ้ม | ไพรวัลย์ พิลาวรรณ |
| 2. | นายชัยยา เก่งสูงเนิน | รองประธานสภา อบต.กุดตุ้ม | ชัยยา เก่งสูงเนิน |
| 3. | นางอำพร เติมชาติ | เลขานุการสภา อบต.กุดตุ้ม | อำพร เติมชาติ |
| 4. | นายสมศรี คุณวันดี | สมาชิกสภา อบต. หมู่ที่ 1 | สมศรี คุณวันดี |
| 5. | นางสุชญา กมลลานนท์ | สมาชิกสภา อบต. หมู่ที่ 1 | สุชญา กมลลานนท์ |
| 6. | นายสวรรค์ตา พลบุตร | สมาชิกสภา อบต. หมู่ที่ 2 | สวรรค์ตา พลบุตร |
| 7. | นายคมกริช พรมเฮียง | สมาชิกสภา อบต. หมู่ที่ 2 | คมกริช พรมเฮียง |
| 8. | นางรัศมี ใจงาม | สมาชิกสภา อบต. หมู่ที่ 3 | รัศมี ใจงาม |
| 9. | นายปรีชา บุญจันทา | สมาชิกสภา อบต. หมู่ที่ 4 | ปรีชา บุญจันทา |
| 10. | นายสมหมาย อาสากุล | สมาชิกสภา อบต. หมู่ที่ 4 | สมหมาย อาสากุล |
| 11. | นางแพรวพรรณ์ ดีกุดตุ้ม | สมาชิกสภา อบต. หมู่ที่ 5 | แพรวพรรณ์ ดีกุดตุ้ม |
| 12. | นายทศพล เที่ยงธรรม | สมาชิกสภา อบต. หมู่ที่ 5 | ทศพล เที่ยงธรรม |
| 13. | นายสมศักดิ์ เหวชัยภูมิ | สมาชิกสภา อบต. หมู่ที่ 6 | สมศักดิ์ เหวชัยภูมิ |
| 14. | นายเสรี สอนกุดตุ้ม | สมาชิกสภา อบต. หมู่ที่ 6 | เสรี สอนกุดตุ้ม |
| 15. | นายเสถียน เพชรจำนงค์ | สมาชิกสภา อบต. หมู่ที่ 7 | เสถียน เพชรจำนงค์ |
| 16. | นายสุพล ดำรงเชื้อ | สมาชิกสภา อบต. หมู่ที่ 7 | สุพล ดำรงเชื้อ |
| 17. | นายสุวรรณ เพียรยิ่ง | สมาชิกสภา อบต. หมู่ที่ 8 | สุวรรณ เพียรยิ่ง |
| 18. | นายมนัส แต่งแดน | สมาชิกสภา อบต. หมู่ที่ 8 | มนัส แต่งแดน |
| 19. | นายสุวิทย์ ศิริคุณ | สมาชิกสภา อบต. หมู่ที่ 10 | สุวิทย์ ศิริคุณ |
| 20. | นายริ้ว เหวชัยภูมิ | สมาชิกสภา อบต. หมู่ที่ 11 | ริ้ว เหวชัยภูมิ |
| 21. | นายธงชัย นานันท์ | สมาชิกสภา อบต. หมู่ที่ 11 | ธงชัย นานันท์ |
| 22. | นายวินัย นานันท์ | สมาชิกสภา อบต. หมู่ที่ 12 | วินัย นานันท์ |
| 23. | นายสนอง อาสายุทธ | สมาชิกสภา อบต. หมู่ที่ 13 | สนอง อาสายุทธ |
| 24. | นางบุญชู วงศ์นรา | สมาชิกสภา อบต. หมู่ที่ 13 | บุญชู วงศ์นรา |
| 25. | นายมนูญ แต่งเมือง | สมาชิกสภา อบต. หมู่ที่ 14 | มนูญ แต่งเมือง |
| 26. | นางประนอม ทรัพย์โยธิน | สมาชิกสภา อบต. หมู่ที่ 14 | ประนอม ทรัพย์โยธิน |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 27. | นางประภา เจริญสุข | สมาชิกสภา อบต. หมู่ที่ 15 | ประภา เจริญสุข |
| 28. | นางปัญฑารีย์ สามารถ | สมาชิกสภา อบต. หมู่ที่ 15 | ปัญฑารีย์ สามารถ |
| 29. | นายชุมพล คุ้มหมู่ | สมาชิกสภา อบต. หมู่ที่ 16 | ชุมพล คุ้มหมู่ |
| 30. | นายจีระศักดิ์ อาสากิจ | สมาชิกสภา อบต. หมู่ที่ 16 | จีระศักดิ์ อาสากิจ |
| 31. | นายประมน พิงชัยภูมิ | สมาชิกสภา อบต. หมู่ที่ 17 | ประมน พิงชัยภูมิ |
| 32. | นางทองยุ่น โสโพธิ์ทอง | สมาชิกสภา อบต. หมู่ที่ 17 | ทองยุ่น โสโพธิ์ทอง |
| 33. | นายคำหว่าน ดำรงแดน | สมาชิกสภา อบต. หมู่ที่ 18 | คำหว่าน ดำรงแดน |
| 34. | นายชัยยา ศรีคอนไทย | สมาชิกสภา อบต. หมู่ที่ 18 | ชัยยา ศรีคอนไทย |
| 35. | นางเม้ยมะณี เพียรวิชา | สมาชิกสภา อบต. หมู่ที่ 19 | เม้ยมะณี เพียรวิชา |
| 36. | นางจรัสศรี ชัยราช | สมาชิกสภา อบต. หมู่ที่ 19 | จรัสศรี ชัยราช |

# ผู้ไม่มาประชุม

 -

## ผู้เข้าร่วมประชุม

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1. | นายบุญชู สากุล | นายก อบต.กุดตุ้ม | บุญชู สากุล |
| 2. | นายสีนวน จำพันธุ์ | รองนายก อบต.กุดตุ้ม | สีนวน จำพันธุ์ |
| 3. | นายประมวล อาสาสู้ | รองนายก อบต.กุดตุ้ม | ประมวล อาสาสู้ |
| 4. | นายบุดดา เขตบำรุง | เลขานุการนายก อบต.กุดตุ้ม | บุดดา เขตบำรุง |
| 5. | นายบุญโฮม งอชัยภูมิ | ผู้ใหญ่บ้าน หมู่ 11 | บุญโฮม งอชัยภูมิ |
| 6. | นายทิวากร หนูวงศ์ | ผู้ใหญ่บ้าน หมู่ 3  | ทิวากร หนูวงศ์ |
| 7. | นายมานพ มณีโนนโพธิ์ | ผช.ผู้ใหญ่บ้าน หมู่ 8 | มานพ มณีโนนโพธิ์ |
| 8. | นางทองด้วง เหวชัยภูมิ | ผช.ผู้ใหญ่บ้าน หมู่ 16 | ทองด้วง เหวชัยภูมิ |
| 9. | นายทรงพจน์ ดวงสุพรรณ | ผช.ผู้ใหญ่บ้าน หมู่ 7 | ทรงพจน์ ดวงสุพรรณ |
| 10. | ร.ต.ต.สมนึก หาญกุดตุ้ม | รองสารวัตรป้องกัน สภ.ลาดใหญ่ | สมนึก หาญกุดตุ้ม |
| 11. | นายสุธี จันทศร | ผอ.รร.กุดตุ้มสามัคคีวิทยา | สุธี จันทศร |
| 12. | นายนิพนธ์ เหลาเจริญ | ผอ.รร.บ้านผือวิทยายน | นิพนธ์ เหลาเจริญ |
| 13. | นายนิพนธ์ เหวชัยภูมิ | ผอ.กองคลัง | นิพนธ์ เหวชัยภูมิ |
| 14. | นางลัดดาวัลย์ ศิลป์ดี  | หัวหน้าสำนักปลัด | ลัดดาวัลย์ ศิลป์ดี |
| 15. | นางยุภาพร ดวงหาคลัง | ผอ.กองสวัสดิการ | ยุภาพร ดวงหาคลัง |
| 16. | นางสาวสุพัตรา วงศ์นรา | คนงานทั่วไป | สุพัตรา วงศ์นรา |

**เปิดประชุมเวลา** 09.00 น.

**นางอำพร เติมชาติ** เชิญสมาชิกสภาฯ ทุกคนเข้าห้องประชุมและได้นับจำนวนสมาชิกสภาฯ

**เลขานุการสภาฯ** ทุกคนที่ลงลายมือชื่อไว้กับสมุดรายชื่อผู้มาประชุม นับแล้วตรงกันและ

 ครบองค์ประชุม จึงขอเชิญประธานเปิดประชุม

**นายไพรวัลย์ พิลาวรรณ** วันนี้เป็นการประชุมสมัยสามัญ สมัยที่1 ครั้งที่ 1/2562

**ประธานสภาฯ** วันที่ 24 มกราคม 2562

ระเบียบวาระการประชุม มีรายละเอียดดังนี้

####  ระเบียบวาระที่ 1 เรื่องประธานแจ้งให้ที่ประชุมทราบ

 ระเบียบวาระที่ 2 รับรองรายงานการประชุมครั้งที่ผ่านมา

 2.1 รับรองรายงานการประชุมสมัยสามัญ สมัยที่ 4

 ครั้งที่ 1/2561 เมื่อวันที่ 17 ตุลาคม 2561

2.2 รับรองรายงานการประชุมสมัยวิสามัญ ครั้งที่ 1

 /2561 เมื่อวันที่ 26 พฤศจิกายน 2561

 ระเบียบวาระที่ 3 เรื่องแจ้งเพื่อทราบ

 3.1 รายงานผลการติดตามและประเมินผลแผนพัฒนาท้องถิ่น

 (พ.ศ.2561-2564) ปีงบประมาณ 2561 ครั้งที่ 2/2561

 ระเบียบวาระที่ 4 เรื่องเพื่อพิจารณา

 4.1 กำหนดสมัยประชุมสามัญประจำปี พ.ศ. 2562 และกำหนด

 วันเริ่มประชุมสมัยสามัญ สมัยแรกของปี พ.ศ. 2563

4.2 แผนพัฒนาท้องถิ่น (พ.ศ.2561-2564) เพิ่มเติม

 เปลี่ยนแปลง ฉบับที่ 3

 ระเบียบวาระที่ 5 เรื่องอื่น ๆ (ถ้ามี)

**ระเบียบวาระที่ 1 เรื่องประธานแจ้งให้ที่ประชุมทราบ**

**นายไพรวัลย์ พิลาวรรณ** แจ้งเรื่อง

**ประธานสภาฯ** 1. ขอขอบคุณทาง สถานศึกษา ชมรมกำนันผู้ใหญ่บ้าน ที่ร่วมกิจกรรมต่าง ๆ

 ที่ทางองค์การบริหารส่วนตำบลกุดตุ้ม ได้จัด ไม่ว่าจะเป็นงานตีคลีไฟและ

 งานวันเด็กที่ผ่านมา

1. วันนี้ทางกำนัน ผู้ใหญ่บ้าน ได้มีนโยบายเร่งด่วนจากทางอำเภอเมืองชัยภูมิ จึงไม่สามารถมาร่วมประชุมได้

**นายสุธี จันทศร** รร.กุดตุ้มสามัคคีวิทยา ขอบคุณสำหรับทาง อบต.กุดตุ้ม ที่ให้เกียรติเชิญ

**ผอ.รร.กุดตุ้มสามัคคีวิทยา** ร่วมกิจกรรมต่าง ๆ และในวันเสาร์ที่ 2 กุมภาพันธ์ 2562 ทุก รร. จะมีการทดสอบระดับชาติ ปีนี้ทาง รร.จะไปติวที่ รร.หนองคอนไทย (คุรุประชาสรรค์) 2 วัน และติวอยู่ รร.กุดตุ้มสามัคคีวิทยา 3 วัน และมีการสอบผู้อำนวยการสถานศึกษา ของ รร.กุดตุ้มสามัคคีวิทยา ไปสอบอยู่ 2 ท่าน ประกาศรายชื่อออกแล้วสอบติดทั้ง 2 ท่าน ทาง รร.ของเราต้องมีบุคลากรมาทดแทน ขอนำเรียนให้ที่ประชุมทราบเพียงเท่านี้ ขอบคุณครับ

**นายนิพนธ์ เหลาเจริญ** สำหรับ รร.บ้านผือวิทยายน มีเรื่องนำเรียนอยู่ 2 เรื่อง เรื่องที่ 1 ในวันพุธ

**ผอ.กองคลัง** ที่ 30 มกราคม 2562 ทาง อบต.กุดตุ้ม จะไปเดินรณรงค์คัดแยกขยะที่บ้านผือ ทาง รร. บ้านผือวิทยายน ก็จะนำนักเรียนและคณะครูไปร่วมเดินรณรงค์ด้วย เรื่องที่ 2 รร.บ้านผือวิทยายน จะได้เป็นเจ้าภาพเข้าค่ายลูกเสือในวันที่ 7 กุมภาพันธ์ 2562 ทาง รร.บ้านผือวิทยายน จะมีหนังสือมาเชิญคณะผู้บริหารอีกครั้งหนึ่ง ขอบคุณครับ

**นายทศพล เที่ยงธรรม** ขออนุญาตท่าน ร.ต.ต.สมนึก มีเรื่องนำเรียน มีเรื่องเกิดขึ้นในชุมชน

**ส.อบต.ม.5** ในวันที่ 4 พฤศจิกายน 2561 ในชุมชนบ้านหนองคอนไทย มีงานปริวาสกรรม เวลา 16.00 น. ถึง 20.00 น. มีการลักทรัพย์เกิดขึ้น ได้ไปประมาณ 27,000.-บาท ถึงวันนี้ยังไม่มีความคืบหน้า หลังจากนั้น วันที่ 29 พฤศจิกายน 2561 มีการงัดบ้านอีก พอกลางเดือนธันวาคม 2561 มีการงัดบ้านอีก บ้านที่ถูกงัดอยู่ตรงข้ามกับบ้านผู้ใหญ่บ้าน หมู่ที่ 5 ได้ทองไป 2 เส้น พอไปแจ้งความในฐานะผู้เสียหายไปแจ้งความ แทนที่จะให้ความร่วมมือกับซักไซร้เรากลับมาว่าเรามีหลักฐานชัดเจนขนาดไหน หลักฐานผมไม่มี ผมมาแจ้งความหลักฐานต่าง ๆ เป็นหน้าที่ของตำรวจ เขาก็พูดว่ามันยากครับพี่ มันยากกว่าคดีฆ่าคนอีก เขาพูดแบบนี้ ผมก็เลยไม่แจ้งความผมกลับบ้านเลย ไม่ถึง 10 นาที ตำรวจตามมา ผมไม่ได้คาดหวังอะไรมากแต่ดูแลประชาชนบ้าง เราเดือดร้อนเราเป็นผู้เสียหาย ผมขอฝากท่าน ร.ต.ต.สมนึก ด้วย ช่วยดำเนินการให้ด้วยครับ ขอบคุณครับ

**นายสมนึก หาญกุดตุ้ม** ผมจะนำเรียนให้ผู้กำกับ สภ.ลาดใหญ่ ทราบ ขอบคุณครับ

**สภ.ลาดใหญ่**

**ระเบียบวาระที่ 2 รับรองรายงานการประชุมที่ผ่านมา**

**2.1 รับรองรายงานการประชุมสมัยสามัญ สมัยที่ 4**

 **ครั้งที่ 1/2561 เมื่อวันที่ 17 ตุลาคม 2561**

**นายสมศรี คุณวันดี** ได้ชี้แจงการตรวจรายงานการประชุม โดยแจ้งว่าเจ้าหน้าที่ได้ส่งรายงาน

**ส.อบต.ม.1** การประชุมให้คณะกรรมการทั้ง 3 ท่าน ตรวจและมีข้อความผิดพลาดเล็กน้อยและได้แก้ไขเรียบร้อย หากสมาชิกท่านใดเห็นควรแก้ไขข้อความใดให้แจ้งที่ประชุมทราบต่อไป

**นายชุมพล คุ้มหมู่** แก้ไขหน้า 9 ตรงท่านสวรรค์ตา พลบุตร อภิปราย ผมเคยเห็นโรงงานฟาร์มหมู

**ส.อบต.ม.16** ที่บ้านหนองบัวขาวทางฝั่งด้านทิศตะวันตก ขอเพิ่มเติมคำ “ของจังหวัดชัยภูมิ”และตรงคำว่า “ส่งกลิ่นมาถึงบ้านสระไข่น้ำ” ขอเปลี่ยนเป็น “หมู่บ้านอื่นๆ”ขอบคุณครับ

**นายไพรวัลย์ พิลาวรรณ** เมื่อที่ประชุมไม่มีการแก้ไข ขอมติที่ประชุมสภาองค์การบริหารส่วนตำบล**ประธานสภาฯ** กุดตุ้ม เห็นชอบรับรอง รายงานการประชุมสภาองค์การบริหารส่วนตำบลกุดตุ้ม สมัยสามัญ สมัยที่ 4 ครั้งที่ 1 ประจำปี 2561 เมื่อวันที่ 17 ตุลาคม 2561
 หากรับรองรายงานการประชุม โปรดยกมือขึ้นพ้นศีรษะ

**มติที่ประชุม** รับรองรายงานการประชุมฯ 33 เสียง

 ไม่รับรองรายงานการประชุมฯ - เสียง

 งดออกเสียง 2 เสียง(ประธานสภาฯ/รองประธานสภาฯ)

ไม่อยู่ในที่ประชุม - เสียง

ลา/ขาด ประชุม - เสียง

* 1. **รับรองรายงานการประชุมสมัยวิสามัญ ครั้งที่ 1/2561**

**เมื่อวันที่ 26 พฤศจิกายน 2561**

**นายไพรวัลย์ พิลาวรรณ** เมื่อที่ประชุมไม่มีการแก้ไข ขอมติที่ประชุมสภาองค์การบริหารส่วนตำบล**ประธานสภาฯ** กุดตุ้ม เห็นชอบรับรอง รายงานการประชุมสภาองค์การบริหารส่วนตำบลกุดตุ้ม สมัยวิสามัญ ครั้งที่ 1 ประจำปี 2561 เมื่อวันที่ 26 พฤศจิกายน 2561
 หากรับรองรายงานการประชุม โปรดยกมือขึ้นพ้นศีรษะ

**มติที่ประชุม** รับรองรายงานการประชุมฯ 33 เสียง

 ไม่รับรองรายงานการประชุมฯ - เสียง

 งดออกเสียง 2 เสียง(ประธานสภาฯ/รองประธานสภาฯ)

ไม่อยู่ในที่ประชุม - เสียง

 ลา/ขาด ประชุม - เสียง

**ระเบียบวาระที่ 3 เรื่องแจ้งเพื่อทราบ**

**3.1 รายงานผลการติดตามและประเมินผลแผนพัฒนาท้องถิ่น**

 **(พ.ศ.2561-2564) ปีงบประมาณ 2561 ครั้งที่ 2/2561**

**นายไพรวัลย์ พิลาวรรณ** ตามระเบียบกระทรวงมหาดไทย ว่าด้วยการจัดแผนพัฒนาขององค์กร

**ประธานสภาฯ** ปกครองส่วนท้องถิ่น (ฉบับที่ 3) พ.ศ.2561 ข้อ 12 ให้ยกเลิกความใน (3) ของข้อ 29 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่2) พ.ศ.2559 และให้ใช้ความต่อไปนี้แทน

“(3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี”

 องค์การบริหารส่วนตำบลกุดตุ้ม จึงขอรายงานติดตามและประเมินผลแผนพัฒนาท้องถิ่นสี่ปี (พ.ศ.2561-2564) ประจำปีงบประมาณ 2561 ครั้งที่ 2/2561 ต่อประธานสภาองค์การบริหารส่วนตำบลกุดตุ้ม เพื่อเสนอต่อสภาองค์การบริหารส่วนตำบลกุดตุ้มดำเนินการตามระเบียบต่อไป ถ้าหากไม่มีท่านใดสอบถามหรือมีข้อสงสัย ให้ถือว่าสภา อบต.กุดตุ้ม ได้รับทราบที่ทางคณะกรรมการฯ รายงานผลการติดตามและประเมินผลแผนพัฒนาท้องถิ่นประจำปีงบประมาณ พ.ศ.2561 ครั้งที่ 2/256**1**

**มติที่ประชุม รับทราบ**

**ระเบียบวาระที่ 4 เรื่องเพื่อพิจารณา**

**4.2 แผนพัฒนาท้องถิ่น (พ.ศ.2561-2564) เพิ่มเติม เปลี่ยนแปลง ฉบับที่ 3**

**นายบุญชู สากุล**  ตามที่องค์การบริหารส่วนตำบลกุดตุ้ม ได้จัดทำแผนพัฒนาท้องถิ่นสี่ปี

**นายก อบต.กุดตุ้ม** (พ.ศ. 2561 – 2564) ขององค์การบริหารส่วนตำบลกุดตุ้ม โดยถือปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่2) พ.ศ.2559 ได้ประกาศใช้แผนพัฒนาท้องถิ่นสี่ปี (พ.ศ. 2561 – 2564) ไปแล้ว นั้น

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 และ(ฉบับที่ 3) พ.ศ.2561 กำหนดให้ท้องถิ่นดำเนินการจัดทำแผนพัฒนาท้องถิ่น (พ.ศ.2561 – 2564) เพื่อเป็นแนวทางการพัฒนาของท้องถิ่น โดยแผนพัฒนาท้องถิ่นสามารถแก้ไข เพิ่มเติมหรือเปลี่ยนแปลงได้ตามความจำเป็นและตามความเหมาะสมโดย ให้เป็นไปตามระเบียบนี้

ข้อ 9 ให้ยกเลิกความในข้อ 22 ของระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับ 2) พ.ศ. 2559 และให้ใช้ความต่อไปนี้

“22 เพื่อประโยชน์ของประชาชน องค์กรปกครองส่วนท้องถิ่นให้องค์กรปกครองส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นและประชาคมท้องถิ่นพิจารณา

ร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่ง

ร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นที่ดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันนับแต่วันที่ผู้บริหารท้องถิ่นประกาศใช้ ”

 องค์การบริหารส่วนตำบลกุดตุ้ม มีความจำเป็นที่จะต้องดำเนินการเพิ่มเติม เปลี่ยนแปลงแผนพัฒนาท้องถิ่นสี่ปี (พ.ศ. 2561 - 2564) ฉบับที่ 3 เพื่อให้มีความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหา ความจำเป็นเร่งด่วนทันต่อสถานการณ์ในปัจจุบัน อีกทั้งใช้เป็นกรอบในการพิจารณาจัดสรรงบประมาณต่อไป

**นายทศพล เที่ยงธรรม** สอบถาม ผมได้อ่านดูแล้วก็มีประโยชน์กับพี่น้องประชาชน อย่างไฟฟ้า

**ส.อบต.ม.5** เราก็สมทบไป ในส่วนของอาคารเอนกประสงค์ ผมเห็นด้วยแต่ผมอยากได้อาคารใหม่ทำตึกใหม่เลย เพราะกุดตุ้ม 18 หมู่บ้านและเป็นตำบลใหญ่ระดับต้นๆ ของอำเภอเมืองชัยภูมิ ไม่ทราบว่าเรามีงบประมาณก่อสร้างอาคารใหม่หรือเปล่า ถึงได้ต่อเติมอาคารตรงนี้ ขอให้ผู้ที่มีส่วนเกี่ยวข้องได้ชี้แจงด้วย ขอบคุณครับ

**นายบุญชู สากุล** ชี้แจง การต่อเติมเนื่องจากอาคารเราแออัด เพราะมีประชาชนมาติดต่อเยอะ

**นายก อบต.กุดตุ้ม** ส่วนกองคลังก็แยกออกมาข้างนอก แต่ก็ยังคับแคบอยู่ ทางของส่วนปลัดฯ ขยับพื้นที่ได้อีกไหมท่านนายก ผมเลยให้ช่างมาดู มาสอบราคาว่าพอมีงบประมาณที่จะต่อเติมได้ไหม ในส่วนเรื่องที่จะทำอาคารใหม่เราก็ปรึกษากันอยู่ ขอบคุณครับ

**นายนิพนธ์ เหวชัยภูมิ** ชี้แจง สำหรับงบประมาณที่จะก่อสร้างอาคาร เราใช้เงินสะสมไม่ได้ เราใช้

**ผอ.กองคลัง** เฉพาะเงินภาษี กรณีที่จะก่อสร้างอาคารได้เราต้องตั้งงบประมาณข้ามปี ซึ่งก่อนหน้านี้เราใช้เงินสะสมบางส่วนเราเดินได้ ซึ่งตอนนี้ครุภัณฑ์และสิ่งก่อสร้างไม่ได้จำเป็นต้องใช้เงินภาษีอย่างเดียว สำหรับงบประมาณที่เราจะใช้พัฒนาท้องถิ่นพื้นที่เราใช้เงินสะสม ซึ่งเราใช้เงินสะสมมา 2,3 ปี ก็เยอะเหมือนกัน

**นายบุดดา เขตบำรุง** ชี้แจง เรื่องการจัดทำงบประมาณ ปี 2563 ในการก่อสร้างอาคารซึ่งผมเคย

**เลขานุการนายก** ดำเนินการก่อสร้างสำนักงานเทศบาลเมืองชัยภูมิ อันดับแรกเราต้องดูรายรับของ อบต.กุดตุ้ม ในปีงบประมาณ 2563 ซึ่งปี 2560 เราได้จัดซื้อรถกระเช้าไฟฟ้า 1 คัน เราเอารายจ่ายแบบนี้ไปตั้งในปี 2563 ว่ารายได้ของ อบต.กุดตุ้ม พอที่จะนำเข้างบประมาณของปี 2563 หรือไม่ เมื่อเรานำงบประมาณเข้าปี 2563 แล้ว เราก่อหนี้ผูกพันไว้ ผมก็ทำแบบนี้ในการก่อสร้างสำนักงานเทศบาลเมืองชัยภูมิ ขอบคุณครับ

**นายไพรวัลย์ พิลาวรรณ** มีสมาชิกท่านใดอภิปรายเพิ่มเติมหรือไม่ ถ้าไม่มีกระผมขอมติที่ประชุม

**ประธานสภาฯ** ท่านสมาชิกท่านใดเห็นชอบให้ร่างแผนพัฒนาท้องถิ่น (พ.ศ.2561-2564) เพิ่มเติม เปลี่ยนแปลง ฉบับที่ 3 กรุณายกมือ

**มติที่ประชุม** เห็นชอบ 33 เสียง

ไม่เห็นชอบ - เสียง

 งดออกเสียง 2 เสียง (ประธานสภาฯ/รองประธานสภาฯ)

 ขาด/ลา - เสียง

 **4.1 กำหนดสมัยประชุมสามัญประจำปี พ.ศ.2562 และกำหนดวันเริ่มประชุมสมัยสามัญ สมัยแรกของปี พ.ศ.2563**

**นายไพรวัลย์ พิลาวรรณ** สมัยประชุมเดิมของเราทุกวันที่ 6-20เดือนมกราคม,เมษายน,

**ประธานสภาฯ** สิงหาคม,ตุลาคม แต่ปี 62 เพื่อให้สอดคล้องกับระเบียบกฎหมาย ทีมีการแก้ไขเปลี่ยนแปลง ถ้าจะเอากำหนดระเบียบเดิมก็จะไม่สอดคล้องกันเพราะต้องขอวิสามัญด้วย ในส่วนนี้จะให้ท่านปลัดฯ ชี้แจงรายละเอียดครับ เชิญครับ

**นางอำพร เติมชาติ**  พระราชบัญญัติสภาตำบลและองค์การบริหารส่วนตำบล พ.ศ.2537

**เลขานุการสภาฯ** แก้ไขเพิ่มเติมถึง ฉบับที่ 6 พ.ศ.2552มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด

นายอำเภอต้องกำหนดให้สมาชิกสภาองค์การบริหารส่วนตำบลดำเนินการประชุมสภาองค์การบริหารส่วนตำบลครั้งแรกภายในสิบห้าวันนับแต่วันประกาศผลการเลือกตั้งสมาชิกสภาองค์การบริหารส่วนตำบล และให้ที่ประชุมเลือกประธานสภาองค์การบริหารส่วนตำบลและรองประธานสภา

องค์การบริหารส่วนตำบล

กรณีที่สภาองค์การบริหารส่วนตำบลไม่อาจจัดให้มีการประชุมครั้งแรกได้ตามกำหนดเวลาในวรรคสอง หรือมีการประชุมแต่ไม่อาจเลือกประธานสภาองค์การบริหารส่วนตำบลได้ นายอำเภออาจเสนอผู้ว่าราชการจังหวัดให้มีคำสั่งยุบสภาองค์การบริหารส่วนตำบล

สมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

 ประกอบด้วย ระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงฉบับที่ 2 พ.ศ.2554 ข้อ 21 การกำหนดจำนวนสมัยประชุมสามัญประจำปี ระยะเวลาและเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีถัดไป และระยะเวลาขอสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 (3) มาใช้บังคับโดยอนุโลม

 เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

 ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้

**นายไพรวัลย์ พิลาวรรณ** ต่อไปก็จะเป็นการกำหนดระยะเวลาและวันเริ่มต้นประชุมสมัยประชุม

**ประธานสภาฯ** สามัญประจำปี 2563

**นายชุมพล คุ้มหมู่** เสนอ สมัยที่ 1 วันที่ 6 – 20 กุมภาพันธ์ 2563

**ส.อบต.ม.16** ผู้รับรอง 1. นางประภา เจริญสุข ส.อบต. ม.15

2. นายมนูญ แต่งเมือง ส.อบต. ม.14

**นายไพรวัลย์ พิลาวรรณ** สมาชิกท่านใดเห็นเป็นอย่างอื่นอีกไหมครับนอกจากเดือนกุมภาพันธ์

**ประธานสภาฯ** ถ้าไม่มีผมขอมติที่ประชุมครับ กรุณายกมือขึ้นสูงๆ

**มติที่ประชุม** เห็นชอบ 33 เสียง

ไม่เห็นชอบ - เสียง

 งดออกเสียง 2 เสียง (ประธานสภาฯ/รองประธานสภาฯ)

 ขาด/ลา - เสียง

**นายไพรวัลย์ พิลาวรรณ** ต่อไปก็จะเป็นกำหนดระยะเวลาและวันเริ่มต้นประชุมสมัยประชุม

**ประธานสภาฯ** สามัญประจำปีของแต่ละสมัยในปี 2562 เป็นระยะเวลา 15 วัน

**นายชุมพล คุ้มหมู่** เสนอ สมัยที่ 2 วันที่ 6-20 พฤษภาคม 2562 สมัยที่ 3 วันที่ 6-20 สิงหาคม

**ส.อบต.ม.16** 2562 สมัยที่ 4 วันที่ 11-25 ธันวาคม 2562

ผู้รับรอง 1. นายสมศรี คุณวันดี ส.อบต. ม.1

 2.นายหว่าน ดำรงแดน ส.อบต. ม.18

**นายไพรวัลย์ พิลาวรรณ** สมาชิกท่านใดเห็นเป็นอย่างอื่นอีกไหมครับ ถ้าไม่มีผมขอมติที่

**ประธานสภาฯ** ประชุมครับ

**มติที่ประชุม** เห็นชอบ 33 เสียง

ไม่เห็นชอบ - เสียง

 งดออกเสียง 2 เสียง (ประธานสภาฯ/รองประธานสภาฯ)

 ขาด/ลา - เสียง

**นายไพรวัลย์ พิลาวรรณ**  เนื่องจาก ขณะนี้ เวลา 12.00น. ขอพักการประชุม เพื่อให้สภาองค์การ

**ประธานสภาฯ** บริหารส่วนตำบลกุดตุ้มและผู้เข้าร่วมประชุมทุกท่านได้พักรับประทานอาหารกลางวัน และขอให้ทุกท่านเข้าร่วมประชุมต่อ ในเวลา 13.00น.

เริ่มประชุม (ต่อ) เวลา 13.00 น.

**ระเบียบวาระที่ 5 เรื่องอื่นๆ (ถ้ามี)**

**นายทศพล เที่ยงธรรม**  สอบถาม เรื่องแรก การประชุม และระเบียบต่าง ๆ ผมไม่ค่อยจะรู้เรื่อง

**ส.อบต.ม.5** ไม่ค่อยได้ไปอบรม ถ้ามีโอกาสได้ไปอบรมครั้งต่อไปผมขอไปอบรมด้วย เรื่องที่ 2 ผมทราบข่าวว่าท่านสีนวน จำพันธ์ รองนายก อบต.กุดตุ้ม ได้ไปประชุมร่วมกับชมรมกำนันผู้ใหญ่บ้าน ที่บ้านหนองคูพัฒนา ว่าจะเอาหินลูกรังไปลงให้ ไม่ทราบว่าจะไปลงให้หรือไม่ ชี้แจงด้วย ขอบคุณครับ

**นายชุมพล คุ้มหมู่** สอบถาม เรื่องแรก ห้องสภาฯ ของเราเมื่อก่อนเราใช้เป็นห้องประชุมหรือมา

**ส.อบต.ม.16** ติดต่องานสภาฯ แต่ ณ ตอนนี้ป้ายเป็นห้องสภาฯ แต่ตอนนี้ผมว่าไม่ใช่อาจจะเป็นห้องนอนของยาม หรือเจ้าหน้าที่ บางวันมีเสื่อ,หมอน,ผ้าห่ม แม้แต่โซฟาที่เรานั่งไม่ว่ารู้ใครทำชำรุด ถ้าเป็นอย่างนี้เราหาลูกกุญแจมาล็อกไว้ดีกว่า เรื่องที่สอง เรื่องปรับเกรดบ้านหนองเขื่อง ม.6,16 ยังไม่ได้ปรับเกรด ก่อนที่จะตกขอให้ไปปรับเกรดทั้งสองหมู่ด้วย เรื่องที่สาม เรื่องขอน้ำอุปโภคบริโภคไม่ทราบว่าตอนนี้ทางหน่วยงานที่เกี่ยวข้องประกาศเป็นภัยแล้งหรือยัง และเรายังได้เสียค่าใช้จ่ายซื้อน้ำอยู่ไหม ขอความชัดเจนด้วย เรื่องที่สี่ เรื่องไปอบรมบางครั้งก็อยากให้ไปทุกท่าน แต่ในรอบที่ผ่านมาในเดือนตุลาคม 2561 เป็นสมาชิกท่านหนึ่งที่ได้ไปอบรม เพราะช่วงนั้นตรงกับวันออกพรรษา ท่านที่ไปอบรมรอบที่แล้วการได้รับความรู้เป็นบางสิ่งบางอย่าง เราได้จัดทำข้อบัญญัติในปี 2563 แน่นอน ขอบคุณครับ

**นายสุวิทย์ ศิริคุณ** สอบถาม เรื่องแรก เรื่องส่งหนังสือเชิญประชุม ครั้งที่แล้วผมไม่ได้มาร่วม

**ส.อบต.ม.10** ประชุมเพราะผมไม่ได้รับหนังสือเชิญประชุม ขอตำหนิท่านประธานสภาฯ การตรวจสอบหนังสือไม่ดีเท่าที่ควร อย่าให้เกิดเหตุการณ์แบบนี้ขึ้นอีกนะครับ เรื่องที่สอง เรื่องปรับเกรด ครั้งที่แล้วปีงบประมาณ 2561 เพิ่งปรับเกรดในช่วงปลายปีนี่เอง ยังไม่ถึงสิ้นปีเลยเริ่มปรับเกรดอีกแล้ว ผมว่าใช้งบประมาณสิ้นเปลืองไปหรือเปล่า 2 รอบ ใช้งบประมาณไป เก้าแสนกว่าบาท ที่ผ่านมาเงินแสนกว่าบาทยังทำได้ดีกว่านี้อีก และผู้ที่นำรถเกรดเข้าไปปรับเกรดช่วยบอกสมาชิกให้รับทราบด้วย ขอบคุณครับ

**นายวินัย นานันท์** สอบถาม เรื่องรถแบคโฮ ขณะนี้ยังใช้งานได้หรือไม่ ผมทำหนังสือเข้ามา

**ส.อบต.ม.12** ตั้งแต่ ปี 2561 แล้ว ตอนนี้ยังไม่ได้ทำเลย ขอฝากด้วย ขอบคุณครับ

**นางจรัสศรี ชัยราช** สอบถาม เรื่องคลองดาดคอนกรีต กุดขี้เหล็ก ที่ผู้รับเหมาทำยังไม่แล้วเสร็จ

**ส.อบต.ม.19** ตอนนี้น้ำไม่มีแล้ว สามารถซ่อมแซมได้แล้ว ถ้าฤดูน้ำหลากมันจะชำรุดถึงจุดอื่นอีก ขอบคุณค่ะ

**นายสมศรี คุณวันดี** บ้านผือ ม.1 มีความเดือดร้อน คือผู้ที่สัญจรไป-มา ได้ขอร้องขอท่อ 100\*100

**ส.อบต.ม.1** ไปใส่ตรงที่จะข้ามคลอง เพื่อที่จะสัญจรไป-มา ได้สะดวก ขอมา 2 ครั้งแล้ว ฝากด้วย นี้คือความเดือดร้อนของพี่น้องจริงๆ เรื่องที่สอง ทำหนังสือเข้ามาแล้ว คือถนนตรงนั้นชำรุดการสัญจรถ้าไม่ระวังจะเกิดอันตราย ขอแอสฟัลสติกไปซ่อมแซมก็ยังไม่มี ฝากคณะผู้บริหารด้วย เรื่องที่สาม เรื่องแบคโฮเสร็จหรือยัง คือโครงการยกถนนคันดินของ ม.1,2 ขอมาตั้งแต่ปี 2560 ตอนนี้ยังไม่ดำเนินการเลยฝากด้วย ขอบคุณครับ

**นายปรีชา บุญจันทา** สอบถาม เรื่องแบคโฮ ของผมขอไปตั้งแต่ปี 2559 ยังไม่ได้ดำเนินการเลย

**ส.อบต.ม.4**  ขอให้ชี้แจงด้วย ขอบคุณครับ

**นางประภา เจริญสุข** สอบถาม เรื่องฝาปิดร่องระบายน้ำ ดิฉันได้ทำโครงการเข้ามา 2-3 ครั้งแล้ว

**ส.อบต.ม.15** ตอนนี้ยังไม่ทำเลย ฝากด้วย ขอบคุณค่ะ

**นายชุมพล คุ้มหมู่** สอบถาม เรื่องแรก เรื่องการสำรวจคลองส่งน้ำของสถานีสูบน้ำทั้ง 3 สถานี

**ส.อบต.ม.16** โชคดีที่ของสถานีสูบน้ำบ้านหนองคูพัฒนา ได้งบประมาณที่เกี่ยวข้องลงมาช่วย ขอฝากท่านประธานสภาฯ ถึงคณะผู้บริหารว่าให้ อบต.กุดตุ้ม ของเราได้สำรวจความเดือดร้อนเกี่ยวกับการใช้น้ำเพื่อการเกษตร เพื่อจะได้บรรจุเข้าแผนฯ ของตำบล ฝากด้วย เรื่องที่สอง ความเดือดร้อนของพี่น้องประชาชนภายในหมู่บ้าน หลังจากเราทำถนนคอนกรีตหรือแอสฟัลสติก ไม่ทั่วถึง ผมขอเสนอผ่านท่านประธานสภาฯ ถึงคณะผู้บริหาร ขอยางมะตอยเก่าของแขวงการทางเพื่อมาแก้ไขความเดือดร้อนให้พี่น้องประชาชนชาวตำบลกุดตุ้มของเรา เรื่องที่สาม เรื่องคำสั่งของทางอำเภอเมืองชัยภูมิ การก่อสร้างฝายมีชีวิต ทางผู้นำหมู่บ้านพูดกันว่าคำสั่งทางอำเภอเมืองชัยภูมิ ให้ทุกหมู่บ้านก่อสร้างฝาย มีชีวิต และขอให้ใช้งบประมาณจาก อบต.นั้นๆ ผมมีข้อเสนอถ้า อบต.กุดตุ้ม จะสนองนโยบายของทางอำเภอเมืองชัยภูมิ เนื่องจากงบประมาณเราไม่มี ขอเสนอให้จัดซื้อถุงปุ๋ยและทรายให้กับหมู่บ้าน ส่วนไม้ไผ่ให้ชุมชนหาบริจาคกันเองก็พอจะได้ ส่วนทรายในพื้นที่เราก็มีพียงแต่เราใช้รถแบคโฮของเราไปตักแล้วจ้างรถหกล้อ บรรทุกไปให้หมู่บ้านที่ก่อสร้างฝายมีชีวิตคือที่หนองบัวตะไกที่ขุดลอกขึ้นมา ฝากด้วย ขอบคุณครับ

**นางบุญชู วงศ์นรา** ขอขอบคุณคณะผู้บริหาร ที่เทถนนคอนกรีตเสริมเหล็ก 2 สาย ถนนสายแรก

**ส.อบต.ม.13** ดำเนินการเสร็จแล้ว สายที่สองวันนี้คาดว่าจะเสร็จ และขอขอบคุณคณะผู้บริหารที่ช่วยเหลือโคมไฟไปติดตั้งไฟแสงจันทร์ ขอบคุณค่ะ

**นายบุดดา เขตบำรุง** ชี้แจง เรื่องฝายมีชีวิต ผมได้เข้าร่วมประชุมกับท่านกำนันสำเนียง หาญกุดตุ้ม

**เลขานุการนายก** ในการสร้างฝายมีชีวิตแต่ละตำบล ภายในจังหวัดชัยภูมิ ถ้า อบต.ตำบลใดไม่ได้ตั้งงบประมาณไว้ ให้นำเข้าแผนพัฒนาท้องถิ่นสี่ปี การสร้างฝายมีชีวิตเราจะทำทั้งหมดคงจะเป็นไปได้ยากเพราะใช้เงินงบประมาณจำนวนมาก ผมได้ปรึกษากับท่านนายกว่าจะซื้อทรายและเชือกให้ ส่วนไม้ไผ่จะขอร้องกับทางกำนันผู้ใหญ่บ้านได้จัดหามา ขอขอบคุณครับ

**นายบุญชู สากุล** ชี้แจง เรื่องแรก เรื่องไปอบรมบางครั้งก็ให้ท่านประธานสภาฯ เป็นคนเชิญ

**นายก อบต.กุดตุ้ม** ท่านสมาชิก ท่านบอกว่าบางท่านว่างบางท่านไม่ว่าง ถ้ามีอบรมครั้งต่อไปก็จะให้ประธานสภาฯ เชิญท่านสมาชิกหลาย ๆ ไปอบรมร่วมกัน เรื่องรถปรับเกรดลงหินลูกรังภายในหมู่บ้าน ทุกสายที่ปรับเกรดรอบที่แล้วมี 8 โครงการ ที่อยู่ในงบประมาณ 450,000.-บาท เราลงหินลูกรังไปตลอดสายและปรับเกรด ส่วนรอบนี้งบประมาณ 450,000.-บาท เหมือนกัน พร้อมที่จะดำเนินการแต่นโยบายของเราได้ทำไปแล้วไม่มีหินลูกรัง ทางเจ้าหน้าที่เลยออกไปสำรวจถนนทุกสายที่จะมีการปรับเกรด ประมาณ 106 กิโลเมตร เรื่องห้องสภาฯ ผมจะให้เจ้าหน้าที่เกี่ยวข้องดู ว่าจะปิดได้ไหม เรื่องน้ำอุปโภคบริโภค ตอนนี้ยังซื้ออยู่ ยังไม่ประกาศภัยแล้ง เรื่องรถแบคโฮ ตอนนี้ก็จะออกได้เร็วๆ นี้ ก็จะเป็นของบ้านผือ ม.1 ก่อน ผมจะดำเนินการให้ทุกหมู่ เรื่องคลองดาดคอนกรีต ผมสั่งให้กองช่างออกไปสำรวจแล้ว ถ้าไม่มีปัญหาแล้วก็ดำเนินการได้เลย เรื่องฝาปิดร่องระบายน้ำ ผมให้กองช่างไปสำรวจแล้วตอนนี้ยังไม่มารายงานเลย เรื่องสถานีสูบน้ำ จะให้ช่างออกไปสำรวจอีกครั้ง เรื่องยางมะตอย ตอนนี้กำลังดำเนินการอยู่ ก็จะให้หมู่บ้านละ 100 ถุง เรื่องฝายมีชีวิตก็จะปรึกษาหารือกับทางเจ้าหน้าที่ที่เกี่ยวข้องถ้าได้เรื่องยังไงก็จะเรียนให้ท่านได้ทราบอีกครั้ง ขอชี้แจงเพียงเท่านี้ครับ ขอบคุณครับ

**นายทศพล เที่ยงธรรม** สอบถาม ท่านนายกยืนยันนะครับว่ามีลูกรังให้หมู่บ้านละ 4-5 รถ

**ส.อบต.ม.5** ขอขอบคุณ เรื่องที่สอง เรื่องคลองดาดคอนกรีต กุดขี้เหล็ก เป็นไปได้ถ้าช่างออกไปสำรวจให้แจ้งสมาชิกออกไปดูด้วย เรื่องศูนย์พัฒนาเด็กเล็กบ้านหนองคอนไทย เวลาน้ำไม่ไหลหรือท่อนน้ำแตก เด็กก็จะไม่มีน้ำใช้ ผมก็เลยแนะนำผู้ดูแลศูนย์ฯ ผมก็ไม่รู้ว่าคณะกรรมการที่ดูแลศูนย์ฯ มีใครบ้าง ไม่มีใครไปสนใจ หนองคอนไทย ม.5 มีถังอยู่ 2,000 ลิตร อยู่ 2 ถัง ให้เอาไปใช้ เพียงทำแท่งน้ำขึ้นมาสูงประมาณ 1 ศอก แล้วก็ซื้อไดร์มาใส่ แต่เขาก็ไม่ทำ ไม่ทราบว่าศูนย์ฯ มีเงินหรือไม่ ฝากท่านประธานสภาฯถึงคณะผู้บริหารด้วยว่าช่วยบอกผู้ที่มีส่วนเกี่ยวข้องหรือผอ.กองการศึกษาเข้าไปดูหน่อย ขอบคุณครับ

**นางประภา เจริญสุข** สอบถาม เรื่องขยะ ดิฉันได้ผ่านไปทางโค้กตาเอ๊บเห็นขยะเกลี่ยนกลาด

**ส.อบต.ม.15** เต็มไปหมด ไม่รู้ว่าใครนำไปทิ้ง ขอความอนุเคราะห์รถไปปรับเกรดให้หน่อย ขอขอบคุณค่ะ

**นายบุญชู สากุล** ชี้แจง เรื่องขยะ ผมจะสั่งให้เจ้าหน้าที่ที่เกี่ยวข้องออกไปดำเนินการให้

**นายก อบต.กุดตุ้ม** ขอบคุณครับ

**นายชัยยา เก่งสูงเนิน** สำหรับวันนี้ขอขอบคุณท่านสมาชิกที่เข้าร่วมประชุมสภาในวันนี้ ประชุม

**ประธานสภาฯ** ประจำเดือนจะแจ้งให้ทราบอีกครั้ง ผมขอปิดประชุมครับ

**ปิดประชุมเวลา** 15.30 น.

ลงชื่อ ผู้บันทึกการประชุม

 (นางอำพร เติมชาติ)

 เลขานุการสภา อบต.กุดตุ้ม

 ลงชื่อ ผู้ตรวจบันทึกการประชุม

 (นายไพรวัลย์ พิลาวรรณ)

 ประธานสภา อบต.กุดตุ้ม

 คณะกรรมการสามัญประจำสภาองค์การบริหารส่วนตำบลกุดตุ้ม ทำหน้าที่ตรวจรายงานการประชุมเรียบร้อยแล้ว จึงลงรายมือชื่อไว้เป็นหลักฐาน

(ลงชื่อ) ประธานกรรมการ

 (นายคำหว่าน ดำรงแดน)

 ส.อบต.หมู่ 18

(ลงชื่อ) กรรมการ

 (นายสมศรี คุณวันดี)

 ส.อบต.หมู่ 1

(ลงชื่อ) กรรมการ

 (นายสมหมาย อาสากุล)

 ส.อบต.หมู่ 4

ขอรับรองว่ารายงานการประชุมสภา อบต.กุดตุ้ม สมัยสามัญ สมัยที่ 1/2562 เมื่อวันที่ 24 มกราคม 2562 สภา อบต.กุดตุ้ม ได้รับรองรายงานการประชุม ตามมติที่ประชุม สมัยวิสามัญ ครั้งที่ 1/2562 เมื่อวันที่ 24 เมษายน 2562



(ลงชื่อ) ผู้รับรอง

 ( นายไพรวัลย์ พิลาวรรณ)

 ประธานสภา อบต.กุดตุ้ม

****